b'\n_START_ARTICLE_\nBenzodiazepin-abstinens\n_START_PARAGRAPH_\nBenzodiazepin-abstinens, eller engelsk \xc2\xabbenzodiazepine withdrawal syndrome\xc2\xbb, er en form for abstinens, til dels lignende delirium tremens  og som kan oppst\xc3\xa5 ved rask br\xc3\xa5 avslutning av behandling med benzodiazepin-preparater (f.eks. Valium eller Rohypnol) etter langvarig bruk (vanligvis over 3-4 uker). Abstinensene vil bli verre jo lengre man har brukt preparatet og i forhold til doseringmengde. Men de er ogs\xc3\xa5 varierende fra person til person, der noen ikke viser s\xc3\xa6rlig tegn til problemer, mens andre blir alvorlig syke, i en slik grad at en ekspert p\xc3\xa5 omr\xc3\xa5det Professor C Heather Ashton har uttalt at abstinensene er verre enn det man opplever p\xc3\xa5 heroin, siden de i motsetning til heroinavvenning, som kan ta et par uker, kan oppleve abstinenser i m\xc3\xa5neds- eller \xc3\xa5rvis. Dessuten er det ikke mulig \xc3\xa5 bruke andre preparater for \xc3\xa5 gj\xc3\xb8re effekten mindre, slik som ved alkohol-abstinens. Hvis man opplever psykoser i.f.m. benzodiazepiner, vil heller ikke antipsykotiske medikamenter ha effekt.'